stanford-oval/wikipedia huggingface dataset:
พยาธิ
กลุ่ม

พยาธิมีจำนวนกว่า 3,200 ชนิด (varieties) แบ่งเป็น 3 กลุ่ม ดังนี้
พยาธิตัวกลม ได้แก่ พยาธิเข็มหมุด พยาธิปากขอ พยาธิไส้เดือน พยาธิแส้ม้า พยาธิตัวจี๊ด พยาธิสตรองจิลอยด์ และพยาธิเส้นด้าย จัดอยู่ในอาณาจักรสัตว์ (Animalia) ไฟลัม (Phylum) Nematoda มี 2 ชั้น (Class) จำแนกโดย Karl Rudolphi ในปี ค.ศ. 1808
พยาธิตัวแบน จัดอยู่ในอาณาจักรสัตว์ (Animalia) ไฟลัม (Phylum) Platyhelminthes (ภาษากรีก "platy"': แบน; "helminth": หนอน) หรือหนอนตัวแบน (Flatworm) ชั้น (Class) Trematoda จำแนกโดย Karl Rudolphi ในปี ค.ศ. 1808
พยาธิใบไม้ จัดอยู่ในอาณาจักรสัตว์ (Animalia) ไฟลัม (Phylum) Platyhelminthes ชั้น (Class) Cestoda
พยาธิก่อโรค

พยาธิที่ก่อให้เกิดโรคในมนุษย์ ตัวอย่างเช่น:
นีมาโทดา (Nematodes) จะมีลำตัวไม่แบ่งเป็นปล้อง ๆ รูปร่างทรงกระบอก หัวท้ายเรียวแหลม ตัวอย่างเช่น พยาธิไส้เดือนกลม  พยาธิเส้นด้าย  พยาธิปากขอ  พยาธิตัวจี๊ด ชนิดที่พบผู้ป่วยในประเทศไทยมากคือ พยาธิเส้นด้าย (พยาธิเข็มหมุด หรือ Threadworm) ซึ่งผู้ป่วยรับพยาธิได้ง่ายจากการบริโภคอาหารดิบหรือปรุงสุก ๆ ดิบ ๆ จากเนื้อสัตว์และหอยชนิดต่าง ๆ นอกจากนั้นยังอาจได้รับพยาธิจากการใช้มือที่ไม่สะอาดหรือไม่ได้ล้างมือให้สะอาดหยิบอาหารรับประทาน
พยาธิตัวแบน หรือ พยาธิตัวตืด (Cestodes หรือ Tapeworm) จะมีลำตัวแบน แบ่งเป็นปล้อง ๆ  ตัวอย่างเช่น พยาธิตืดหมู พยาธิตืดวัว เป็นต้น ชนิดที่พบผู้ป่วยในประเทศไทยมากคือ พยาธิตืดหมูและพยาธิตืดวัว ซึ่งผู้ป่วยรับพยาธิได้ง่ายจากการบริโภคอาหารดิบหรือปรุงสุก ๆ ดิบ ๆ จากเนื้อหมูและเนื้อวัว
พยาธิใบไม้ (Trematodes หรือ Fluke) จะมีลำตัวแบนไม่แบ่งเป็นปล้อง ตัวอย่างเช่น พยาธิใบไม้ในเลือด พยาธิใบไม้ในตับ ติดต่อได้ง่ายจากการบริโภคอาหารประเภทปลาและสัตว์น้ำจืด ในลักษณะดิบหรือปรุงสุก ๆ ดิบ ๆ
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Helminths
นายดีขุนหมื่น

จิตรกรชาวไทยสมัยรัตนโกสินทร์ตอนต้น
| นายดีขุนหมื่น |
| --- | --- |
เกิด: สมัยรัชกาลที่ 1 ตำบลบ้านช่างหล่อ วังหลัง ฝั่งธนบุรี
เสียชีวิต: สมัยรัชกาลที่ 4
อาชีพ: ช่างเขียน กรมช่างสิบหมู่
ผลงานที่สำคัญ: แม่กองกำกับจิตรกรรมฝาผนังเรื่อง รามเกียรติ์ วัดพระเชตุพน
บุตร: หลวงลิขิตปรีชา (คุ้ม โรจนกุล)
ญาติ: นายนน (บิดา)
นายดีขุนหมื่น หรือ นายดีมหาดเล็ก สกุลโรจนกุล เป็นช่างเขียน กรมช่างสิบหมู่ฝ่ายพระราชวังบวรสถานมงคล ผู้มีฝีมือชั้นเอกในสมัยรัตนโกสินทร์ตอนต้น มีบทบาทในการการบูรณปฏิสังขรณ์วัดพระเชตุพนวิมลมังคลารามราชวรมหาวิหารครั้งใหญ่สมัยรัชกาลที่ 3
ประวัติ

นายดีขุนหมื่น นามเดิม นายดี เกิดเมื่อปลายรัชกาลที่ 1 นายนนเป็นบิดา ปลูกเรือนเครื่องผูกย่านคลองบ้านช่างหล่อมาแต่สมัยกรุงธนบุรี บุตรชื่อหลวงลิขิตปรีชา (คุ้ม) เจ้ากรมพระอาลักษณ์ฝ่ายพระราชวังบวร  (วังหน้า) มีนิวาสสถานเดิมที่ตำบลบ้านช่างหล่อ วังหลัง ฝั่งธนบุรี
สมัยรัชกาลที่ 2 นายดีได้เข้าสังกัดมูลนายของพระยาอร่ามมณเฑียร ฝ่ายพระราชวังบวร ตำแหน่งนายหมวด มีหน้าที่ควบคุมไพร่ในสังกัดกรมพระราชวังบวรสถานมงคล (วังหน้า) ต่อมานายดีจึงปลูกเรือนเครื่องสับที่ตรอกตลาดใหม่ ย่านวัดโสมนัสราชวรวิหาร กรุงเทพพระมหานครชั้นใน
สมัยรัชกาลที่ 3 ได้เป็นช่างเขียนมหาดเล็ก ตำแหน่งช่างเขียน กรมช่างสิบหมู่ฝ่ายพระราชวังบวรสถานมงคล
เมื่อคราวพระบาทสมเด็จพระนั่งเกล้าเจ้าอยู่หัวโปรดให้มีการบูรณปฏิสังขรณ์วัดพระเชตุพนวิมลมังคลารามราชวรมหาวิหาร (วัดโพธิ์) ครั้งใหญ่ พร้อมทั้งโปรดให้มีการบันทึกข้อมูลรายนามแม่กองผู้รับผิดชอบ ปรากฏว่านายดีช่างเขียนมหาดเล็ก ฝ่ายพระราชวังบวรได้กำกับผนังใหญ่งานจิตกรรมฝาผนัง เรื่อง รามเกียรติ์ ตั้งแต่ตอนนนทกมาเกิดเป็นทศกัณฐ์ถึงตอนบุตรของท้าวลัสเตียนครองกรุงลงกา ณ ศาลาทิศใต้ของหอไตรพระมณฑป (หอไตรจตุรมุข) วัดพระเชตุพน ร่วมกับพระสมุห์ศรี ช่างบรรพชิตจากวัดมหาธาตุยุวราชรังสฤษฎิ์ โดยมีพระอภัยสุรินทร เจ้ากรมพลพันซ้าย กำกับการซ่อม และการเขียนช่าง ปัจจุบันจิตรกรรมศาลาทิศใต้ของหอไตรพระมณฑป รวมทั้งศิลาจารึกที่อธิบายกำกับภาพได้เลือนหายไปจนหมดสิ้นแล้วในปัจจุบัน
และปรากฏต่อมาว่า นายดีช่างเขียนมหาดเล็กฝ่ายพระราชวังบวรมีหน้าที่ตรวจตราศาลารายรอบวัดพระเชตุพน ทั้งภายในและภายนอก ปรากฏตามบัญชีรายชื่อจิตรกรว่านายดีมหาดเล็กร่วมกับรายชื่อจิตรกรสมัยนั้นที่ทำงานให้วัดพระเชตุพน และปรากฏใน ประชุมจารึกวัดพระเชตุพนฯ ว่า:–
พระครูอุดมสังวร พระครูลงเครื่องเป็นผู้ชี้ขาดช่างพระสงฆ์ พระครูวินัยธรเป็นผู้ร่างเรื่องตำนาน นายดีมหาดเล็กตรวจตราทั่วไปทั้งศาลารายภายนอกและภายใน อาลักษณเป็นผู้เขียนเรื่องตำนาน หมื่นนิพนธ์เป็นผู้ช่วยทุกศาลา ภาพใดที่ไม่เหมาะก็ให้เปลี่ยนแปลงใหม่
สำหรับการบูรณะศาลาการเปรียญที่ศาลาทิศหอไตร (พระมณฑป) วัดพระเชตุพน ปรากฏว่านายดีมหาดเล็กมีหน้าที่เป็นผู้ตรวจ ส่วนหลวงลิขิตปรีชา (คุ้ม โรจนกุล) บุตร ร่วมแต่งโครงประกอบจารึกวัดพระเชตุพน เช่น เพลงยาวกลบท โครงฤๅษีดัดตน และโครงบาทกุญชร ว่าด้วยมนุษย์ต่างภาษา เป็นต้น
สมัยรัชกาลที่ 4 เข้าสังกัดมูลนายกับสมเด็จเจ้าพระยาบรมมหาประยูรวงศ์ (ดิศ บุนนาค) รับราชการเป็นที่นายดีขุนหมื่น ตำแหน่งช่างเขียนกรมช่างสิบหมู่ฝ่ายพระราชวังบวรจนกระทั่งถึงแก่กรรม
นายดีขุนหมื่นเป็นหนึ่งในจิตรกรช่างเขียนรุ่นใหญ่ของกรมช่างสิบหมู่ฝ่ายวังหน้าผู้มีฝีมือชั้นเอกในสมัยรัตนโกสินทร์ตอนต้น และมีสมญานามว่า นายดี กินเจ
ตำแหน่งราชการ

นายหมวด สังกัดมูลนายพระยาอร่ามมณเฑียร (ใหญ่) ฝ่ายพระราชวังบวร
ช่างเขียนมหาดเล็ก กรมช่างสิบหมู่ฝ่ายพระราชวังบวร
ช่างเขียนมหาดเล็ก กรมช่างสิบหมู่ฝ่ายพระราชวังบวร สังกัดมูลนายสมเด็จเจ้าพระยาบรมมหาประยูรวงศ์ (ดิศ บุนนาค)
หอไตรพระมณฑป (หอไตรจตุรมุข) วัดพระเชตุพน
ถนนพระรามที่ 4

| ถนนพระรามที่ 4 |
| --- | --- |
ถนนพระรามที่ 4 ช่วงสวนลุมพินี
ข้อมูลของเส้นทาง
ความยาว: 9.400 กิโลเมตร (5.841 ไมล์)
ทางแยกที่สำคัญ
ปลายทางทิศตะวันตก:  ถนนเจริญกรุง เขตป้อมปราบศัตรูพ่าย กรุงเทพมหานคร
 :    ถนนกรุงเกษม ในเขตป้อมปราบศัตรูพ่าย กรุงเทพมหานคร   ถนนรองเมือง ในเขตปทุมวัน กรุงเทพมหานคร   ทางพิเศษศรีรัช ในเขตปทุมวัน กรุงเทพมหานคร   ถนนมหาพฤฒาราม ในเขตบางรัก กรุงเทพมหานคร   ถนนจารุเมือง ในเขตปทุมวัน กรุงเทพมหานคร   ถนนมหานคร ในเขตบางรัก กรุงเทพมหานคร   ถนนบรรทัดทอง ในเขตปทุมวัน กรุงเทพมหานคร   ทางพิเศษศรีรัช ในเขตบางรัก กรุงเทพมหานคร   ถนนพญาไท ในเขตปทุมวัน กรุงเทพมหานคร   ถนนสี่พระยา ในเขตบางรัก กรุงเทพมหานคร   ถนนอังรีดูนังต์ ในเขตปทุมวัน กรุงเทพมหานคร   ถนนสุรวงศ์ ในเขตบางรัก กรุงเทพมหานคร   ถนนราชดำริ ในเขตปทุมวัน กรุงเทพมหานคร   ถนนสีลม ในเขตบางรัก กรุงเทพมหานคร   ถนนวิทยุ ในเขตปทุมวัน กรุงเทพมหานคร   ถนนสาทร ในเขตบางรัก / เขตสาทร กรุงเทพมหานคร   ถนนเชื้อเพลิง  ในเขตสาทร / เขตคลองเตย กรุงเทพมหานคร   ทางพิเศษเฉลิมมหานคร ในเขตสาทร / เขตคลองเตย กรุงเทพมหานคร   ถนนสุนทรโกษา ในเขตคลองเตย กรุงเทพมหานคร   ถนนรัชดาภิเษก ในเขตคลองเตย] กรุงเทพมหานคร   ถนนพระรามที่ 3 ในเขตคลองเตย กรุงเทพมหานคร   ถนนทางรถไฟสายเก่าปากน้ำ ในเขตคลองเตย กรุงเทพมหานคร   ถนนเกษมราษฎร์ ในเขตคลองเตย กรุงเทพมหานคร 
ปลายทางทิศตะวันออก:  ถนนสุขุมวิท  ในเขตคลองเตย กรุงเทพมหานคร
ถนนพระรามที่ 4 (อักษรโรมัน: Thanon Rama IV) เป็นถนนในกรุงเทพมหานคร เริ่มตั้งแต่ทางแยกหมอมี (แยกจากถนนเจริญกรุง) ข้ามคลองผดุงกรุงเกษมที่สะพานเจริญสวัสดิ์ ผ่านสถานีหัวลำโพง สามย่าน ไปบรรจบถนนสุขุมวิท
ประวัติ

ถนนพระรามที่ 4 เดิมเรียกว่า ถนนตรง และ ถนนหัวลำโพง (นอก) เป็นถนนที่พระบาทสมเด็จพระจอมเกล้าเจ้าอยู่หัว โปรดเกล้าฯ ให้สร้างขึ้นใน พ.ศ. 2400 เนื่องจากกงสุลอังกฤษ สหรัฐอเมริกา และฝรั่งเศสได้เข้าชื่อกัน พร้อมทั้งนายห้างต่างประเทศ ขอร้องรัฐบาลสยามว่า เรือลูกค้าที่ขึ้นมาค้าขายถึงกรุงเทพมหานครมีระยะทางไกล ถึงหน้าน้ำน้ำเชี่ยวมาก กว่าจะเดินทางถึงกรุงเทพมหานครก็ใช้เวลาหลายวัน จะขอไปตั้งห้างซื้อขายใต้ปากคลองพระโขนง ตลอดถึงบางนา และขอให้รัฐบาลขุดคลองลัดตั้งแต่บางนามาตลอดถึงคลองผดุงกรุงเกษม จึงทรงพระกรุณาโปรดเกล้าฯ ให้เจ้าพระยารวิวงศ์มหาโกษาธิบดี (ขำ บุนนาค ต่อมาคือเจ้าพระยาทิพากรวงศ์) ที่พระคลัง จ้างกรรมกรจีนขุดคลอง ตั้งแต่หน้าป้อมผลาญไพรีราบ ตัดทุ่งลงไปถึงคลองพระโขนง และตัดคลองพระโขนงออกไปทะลุแม่น้ำใหญ่ แล้วเอามูลดินมาถมเป็นถนนฝั่งเหนือตลอดลำคลอง พระราชทานชื่อว่าคลองถนนตรง ครั้นขุดคลองแล้วชาวยุโรปก็ไม่ได้ลงไปอยู่ที่บางนาโดยอ้างว่าไกล คลองถนนตรงนี้ชาวบ้านเรียกว่า คลองวัวลำพอง และเรียกถนนว่าถนนวัวลำพองหรือหัวลำโพงตามชื่อทุ่งนาที่ถนนและคลองตัดผ่าน
ต่อมาได้มีการสร้างสะพานข้ามคลองผดุงกรุงเกษม ชาวบ้านเรียกกันว่าสะพานวัวลำพอง ถนนตรงเป็นถนนสายแรกในรัชกาลที่ 4 เป็นถนนเส้นตรงมีระยะทางไกล และมีพระบรมราชโองการให้เรียกทางที่ริมคลองนี้ว่า ทางถนนตรง ต่อมา ในวันที่ 16 กุมภาพันธ์ พ.ศ. 2462 รัชสมัยพระบาทสมเด็จพระมงกุฎเกล้าเจ้าอยู่หัว ทรงพระกรุณาโปรดเกล้าฯ ให้เปลี่ยนชื่อถนนหัวลำโพง (นอก) ตั้งแต่ถนนเจริญกรุงถึงถนนหลวงสุนทรโกษา เป็น ถนนพระรามที่ 4 ทั้งนี้ด้วยเหตุผลทางประวัติศาสตร์ เพราะเป็นถนนที่พระบาทสมเด็จพระจอมเกล้าเจ้าอยู่หัว รัชกาลที่ 4 แห่งพระราชวงศ์จักรีโปรดเกล้าฯ ให้สร้างขึ้นโดยนำมูลดินจากการขุดคลองลัดจากคลองผดุงกรุงเกษมไปถึงคลองเตยมาสร้างขึ้น
นอกจากนี้ถนนพระรามที่ 4 ในอดีตยังเป็นต้นสายของทางรถไฟสายปากน้ำ สถานีต้นสายชื่อว่าสถานีหัวลำโพง (ไม่ใช่สถานีรถไฟหัวลำโพงในปัจจุบันแต่ตั้งอยู่กลางถนนพระราม 4 หน้าโรงแรมสยามซิตี้ ส่วนสถานีรถไฟหัวลำโพงในปัจจุบันในอดีตชื่อสถานีรถไฟกรุงเทพ เมื่อยกเลิกทางรถไฟสายปากน้ำคนทั่วไป จึงเปลี่ยนมาเรียกชื่อสถานีรถไฟกรุงเทพเป็นสถานีรถไฟหัวลำโพงตามความเคยชินและติดปากของประชาชน) โดยรางรถไฟสายนี้วางขนานกับคลองหัวลำโพงมีทางรถไฟอยู่ตรงกลางระหว่างคลองหัวลำโพงกับถนนพระรามที่ 4 ซึ่งรางรถไฟอยู่ฝั่งโรงแรมสยามซิตี้ ตั้งแต่แยกมหาพฤฒารามมาตามถนนพระรามที่ 4 จนข้ามคลองพระโขนง (คลองแสนแสบ)จึงขนานกับแม่น้ำเจ้าพระยาไปสิ้นสุดที่เมืองสมุทรปราการ ต่อมาเมื่อบ้านเมืองเจริญขึ้นให้ความสำคัญในการเดินทางและขนส่งโดยใช้รถยนต์มากกว่า ในสมัยรัฐบาลของจอมพลสฤษดิ์ ธนะรัชต์ จึงได้ยกเลิกทางรถไฟสายนี้พร้อมกับถมคลองหัวลำโพงช่วงตั้งแต่คลองผดุงกรุงเกษมจนถึงตลาดคลองเตยทิ้ง เพื่อทำการขยายถนนถนนพระราม 4 ทำให้เขตทางของถนนพระรามที่ 4 กว้างขวางดังเช่นในปัจจุบัน และคลองหัวลำโพงบางส่วนที่ไม่ได้ถมตั้งแต่ตลาดคลองเตยไปจนถึงคลองพระโขนงปัจจุบันยังปรากฏให้เห็นอยู่ แต่คนทั่วไปนิยมเรียกคลองหัวลำโพงในส่วนนี้ว่า คลองเตย ส่วนเขตทางรถไฟสายปากน้ำตั้งแต่แยกมหาพฤฒารามถึงตลาดคลองเตยเป็นส่วนของถนนพระรามที่ 4 ส่วนตั้งแต่ตลาดคลองเตยจนตัดกับถนนสุขุมวิท ถมเป็นถนนใช้ชื่อว่าถนนทางรถไฟสายเก่า
อนึ่ง ถนนพระรามที่ 4 เป็นเส้นแบ่งเขตการปกครองในกรุงเทพมหานครถึง 3 ช่วง ดังนี้
แบ่งเขตป้อมปราบศัตรูพ่ายกับเขตสัมพันธวงศ์ ตั้งแต่แยกหมอมีจนถึงสะพานเจริญสวัสดิ์
แบ่งเขตบางรักกับเขตปทุมวัน ตั้งแต่สะพานเจริญสวัสดิ์จนถึงแยกวิทยุ
แบ่งเขตปทุมวันกับเขตสาทร ตั้งแต่แยกวิทยุจนถึงขอบทางรถไฟสายแม่น้ำฟากตะวันตกใต้ทางพิเศษเฉลิมมหานคร
รายชื่อทางแยก

| จังหวัด | กม> ที่ | ชื่อจุดตัด | ซ้าย | ขวา |  |
| --- | --- | --- | --- | --- | --- |
 พระรามที่ 4 (แยกหมอมี – พระโขนง)
| กรุงเทพมหานคร | 0+000 | แยกหมอมี | เชื่อมต่อจาก:  ถนนเจริญกรุง | เชื่อมต่อจาก:  ถนนเจริญกรุง |  |
| กรุงเทพมหานคร | 0+387 | แยกไมตรีจิตต์ | ไม่มี  | ถนนมิตรภาพไทย-จีน (ตรีมิตร)  ไปวงเวียนโอเดียน |  |
| กรุงเทพมหานคร | 0+387 | แยกไมตรีจิตต์ | เชื่อมต่อจาก:  ถนนไมตรีจิตต์ จากวงเวียน 22 กรกฎาคม | เชื่อมต่อจาก:  ถนนไมตรีจิตต์ จากวงเวียน 22 กรกฎาคม |  |
| กรุงเทพมหานคร | 0+387 | แยกไมตรีจิตต์ | เชื่อมต่อจาก:  ถนนกรุงเกษม จากแยกนพวงศ์ | เชื่อมต่อจาก:  ถนนกรุงเกษม จากแยกนพวงศ์ |  |
| กรุงเทพมหานคร | 0+439 | แยกหัวลำโพง |  ถนนรองเมือง  ไปถนนเจริญเมือง  |  ถนนมหาพฤฒาราม ไปถนนสีพระยา, ถนนเจริญกรุง |  |
| กรุงเทพมหานคร | 0+439 | แยกหัวลำโพง |  ทางพิเศษศรีรัช ไปดินแดง-แจ้งวัฒนะ  | ไม่มี |  |
| กรุงเทพมหานคร | 0+852 | แยกมหานคร |  ถนนจารุเมือง ไปถนนพระรามที่ 1  |  ถนนมหานคร ไปถนนสี่พระยา, ถนนสีลม ,ถนนสาทร |  |
| กรุงเทพมหานคร | 1+140 | แยกสะพานเหลือง |  ถนนบรรทัดทอง ไปถนนพระรามที่ 1, ถนนเพชรบุรี  |  ทางพิเศษศรีรัช ไปบางนา-ดาวคะนอง |  |
| กรุงเทพมหานคร | 1+980 | แยกสามย่าน |  ถนนพญาไท  ไปถนนเพชรบุรี, อนุสาวรีย์ชัยสมรภูมิ  |  ถนนสี่พระยา ไปถนนทรัพย์, ถนนนเรศ |  |
| กรุงเทพมหานคร | 2+660 | แยกอังรีดูนังต์ |  ถนนอังรีดูนังต์ ไปถนนพระรามที่ 1  |  ถนนสุรวงศ์ ไปแยกสุรวงค์-นาราธิวาส |  |
| กรุงเทพมหานคร | 2+900 | แยกศาลาแดง |  ถนนราชดำริ ไป ถนนพระรามที่ 1,  ถนนเพชรบุรี, ถนนราชปรารภ  |  ถนนสีลม ไปถนนนราธิวาสราชนครินทร์, ถนนเจริญกรุง |  |
| กรุงเทพมหานคร | 3+830 | แยกวิทยุ |  ถนนวิทยุ ไปถนนเพลินจิต, ถนนเพชรบุรี  |  ถนนสาทร ไปถนนนราธิวาสราชนครินทร์, ถนนเจริญกรุง |  |
| กรุงเทพมหานคร | 4+479 | แยกใต้ทางด่วนพระรามที่ 4 | ไม่มี  |  ถนนเชื้อเพลิง ไปถนนพระรามที่ 3 |  |
| กรุงเทพมหานคร | 4+479 | แยกใต้ทางด่วนพระรามที่ 4 |  ทางพิเศษเฉลิมมหานคร ไป ดินแดง, แจ้งวัฒนะ  |  ทางพิเศษเฉลิมมหานคร ไป ดาวคะนอง, บางนา |  |
| กรุงเทพมหานคร | 4+479 | แยกใต้ทางด่วนพระรามที่ 4 |  ถนนดวงพิทักษ์ ไปถนนสุขุมวิท  | ไม่มี |  |
| กรุงเทพมหานคร | 3+830 | แยกคลองเตย | ไม่มี  |  ถนนสุนทรโกษา ไปถนนอาจณรงค์ |  |
| กรุงเทพมหานคร | 5+540 | แยกพระรามที่ 4 |  ถนนรัชดาภิเษก ไปถนนอโศกมนตรี  |  ถนนพระรามที่ 3 ไปสะพานพระราม 3 |  |
| กรุงเทพมหานคร | 5+940 |  | ไม่มี  |  ถนนทางรถไฟสายเก่าปากน้ำบรรจบกับถนนพระรามที่ 4 |  |
| กรุงเทพมหานคร | 3+830 | แยกเกษมราษฎร์ | ไม่มี  |  ถนนเกษมราษฎร์ ไปท่าเรือกรุงเทพ |  |
| กรุงเทพมหานคร | 6+770 | แยกอารี | ซอยสุขุมวิท 26 (อารี) ไปถนนสุขุมวิท  | ไม่มี |  |
| กรุงเทพมหานคร |  | แยกมหาวิทยาลัยกรุงเทพ | ซอยสุขุมวิท 40 (บ้านกล้วยใต้) ไปถนนสุขุมวิท  | ซอยมหาวิทยาลัยกรุงเทพ ไปถนนทางรถไฟสายเก่าปากน้ำ |  |
| กรุงเทพมหานคร | 8+430 | แยกกล้วยน้ำไท | ซอยสุขุมวิท 42 (กล้วยน้ำไท) ไปถนนสุขุมวิท  | ถนนกล้วยน้ำไท ไปท่าเรือกรุงเทพ |  |
| กรุงเทพมหานคร | 9+400 | แยกพระโขนง |  ถนนสุขุมวิท ไปเอกมัย, ทองหล่อ  |  ถนนสุขุมวิท ไปบางนา, สมุทรปราการ, ชลบุรี |  |
      สะพาน              กำลังก่อสร้างหรือโครงการในอนาคต
สถานที่สำคัญที่ถนนตัดผ่าน > สถานีรถไฟ/สถานีรถไฟฟ้าใต้ดิน

สถานีรถไฟหัวลำโพง
สถานีหัวลำโพง (รถไฟฟ้ามหานคร)
สถานีสามย่าน
สถานีสีลม
สถานีลุมพินี
สถานีคลองเตย
สถานที่สำคัญที่ถนนตัดผ่าน > ศาล

ศาลแรงงานกลาง
ศาลแขวงปทุมวัน
สถานที่สำคัญที่ถนนตัดผ่าน > ศาสนสถาน

คริสตจักรสะพานเหลือง
วัดหัวลำโพง
คริสตจักรที่ 2 สามย่าน
สถานที่สำคัญที่ถนนตัดผ่าน > ตลาด

ตลาดสามย่าน
ตลาดคลองเตย
สถานที่สำคัญที่ถนนตัดผ่าน > ศูนย์การค้า/ห้างสรรพสินค้า

จัตุรัสจามจุรี
โครงการพัฒนาย่านพระรามที่ 4
สามย่านมิตรทาวน์
สีลมเอจ
วัน แบงค็อก
ดุสิต เซ็นทรัล พาร์ค
บิ๊กซี สาขาพระราม 4
โลตัส สาขาพระราม 4
สถานที่สำคัญที่ถนนตัดผ่าน > อาคารสำนักงาน

มิตรทาวน์ ออฟฟิศ ทาวเวอร์
เซ็นทรัล พาร์ค ออฟฟิศเซส
อาคารอื้อจือเหลียง
อาคารสิรินรัตน์
มาลีนนท์ ทาวเวอร์
บางจาก ศรีราชา
สถานที่สำคัญที่ถนนตัดผ่าน > สถานพยาบาล

สถานเสาวภา
สภากาชาดไทย
โรงพยาบาลจุฬาลงกรณ์
โรงพยาบาลเทพธารินทร์
โรงพยาบาลกล้วยน้ำไท
สถานที่สำคัญที่ถนนตัดผ่าน > สถาบันการศึกษา

คณะแพทยศาสตร์ จุฬาลงกรณ์มหาวิทยาลัย
มหาวิทยาลัยกรุงเทพ วิทยาเขตกล้วยน้ำไท
สถานที่สำคัญที่ถนนตัดผ่าน > พระบรมราชานุสาวรีย์/สวนสาธารณะ

พระบรมราชานุสาวรีย์พระบาทสมเด็จพระมงกุฎเกล้าเจ้าอยู่หัว
สวนลุมพินี
สถานที่สำคัญที่ถนนตัดผ่าน > วัง

ตำหนักปลายเนิน
สถานที่สำคัญที่ถนนตัดผ่าน > หน่วยงานราชการ

การไฟฟ้านครหลวง
สถานที่สำคัญที่ถนนตัดผ่าน > สถานีโทรทัศน์

สถานีโทรทัศน์ช่อง 3 เอชดี
หมายเหตุ : เรียงจากหัวลำโพงถึงพระโขนง
แหล่งข้อมูลอื่น

แผนที่และภาพถ่ายทางอากาศของ ถนนพระรามที่ 4
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°43′49″N 100°32′07″E﻿ / ﻿13.730276°N 100.535309°E﻿ / 13.730276; 100.535309
ตำบลนากลาง (อำเภอนากลาง)

| ตำบลนากลาง |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Na Klang
ประเทศ: ไทย
จังหวัด: หนองบัวลำภู
อำเภอ: นากลาง
ประชากร (2560)
 • ทั้งหมด: 12,098 คน
รหัสไปรษณีย์ : 39170
รหัสภูมิศาสตร์: 390201
 ส่วนหนึ่งของสารานุกรมประเทศไทย
ตำบลนากลาง เป็นตำบลในอำเภอนากลาง จังหวัดหนองบัวลำภู มีทั้งหมด 16 หมู่บ้าน
ประวัติ

ตำบลนากลาง เป็นตำบลใหญ่ที่อยู่กับการปกครองของจังหวัดอุดรธานี ต่อมาในปี 2537 ได้มีการจัดตั้งจังหวัดหนองบัวลำภู และตำบลนากลางได้แยกการปกครองออกเป็น 4 ตำบล คือ ตำบลด่านช้าง ตำบลกุดแห่ ตำบลเทพคีรี ตำบลนาแก ปัจจุบันเป็นตำบลที่ขึ้นอยู่ในการปกครองของอำเภอนากลาง ประกอบด้วย 16 หมู่บ้าน ได้แก่ หมู่ 1 บ้านกกค้อ หมู่ 2 บ้านกกโพธิ์ หมู่ 3 บ้านกกค้อ หมู่ 4 บ้านกกค้อ หมู่ 5 บ้านนันทจันทร์ หมู่ 6 บ้านภูน้อย หมู่ 7 บ้านหนองบัวคำแสน หมู่ 8 บ้านเลิศเสนีย์ หมู่ 9 บ้านนครพัฒนา หมุ่ 10 บ้านโพธิ์แก้ว หมู่ 11 บ้านหนองหญ้าปล้อง หมู่ 12 บ้านโนนแดง หมู่ 13 บ้านศิริชัย หมู่ 14 บ้านหนองฉิมพัฒนา หมู่ 15 หนองบัวคำแสนหินแบ่นศิลา หมู่ 16 บ้านสุขสวัสดิ์พัฒนา
ที่ตั้งและอาณาเขต

ตำบลนากลาง ตั้งอยู่ทางทิศตะวันออกของอำเภอ มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อ ตำบลกุดแห่ และตำบลกุดดินจี่
ทิศใต้ ติดต่อ ตำบลฝั่งแดง และตำบลนาคำไฮ (อำเภอเมืองหนองบัวลำภู)
ทิศตะวันออก ติดต่อ ตำบลกุดดินจี่
ทิศตะวันตก ติดต่อ ตำบลกุดแห่
การปกครอง > การปกครองท้องที่

ตำบลนากลาง อำเภอนากลาง จังหวัดหนองบัวลำภู แบ่งการปกครองออกเป็น 16 หมู่บ้าน ประกอบด้วย
การปกครอง > การปกครองส่วนท้องถิ่น

ท้องที่ตำบลนากลาง ประกอบด้วยองค์กรปกครองส่วนท้องถิ่น 2 แห่ง ได้แก่
เทศบาลตำบลนากลาง ครอบคลุมพื้นที่ หมู่ที่ 1,3,4-8,10-11,13-14,16 ทั้งหมด และหมู่ที่ 2,5,9,15 บางส่วน
องค์การบริหารส่วนตำบลกุดแห่ ครอบคลุมพื้นที่ หมู่ที่ 12 ทั้งหมด และหมู่ที่ 2,5,9,15 บางส่วน
วิลล์ ออสเปรย์

| Will Ospreay |
| --- | --- |

ชื่อเกิด: William Peter Charles Ospreay
เกิด:  (1993-05-07) 7 พฤษภาคม ค.ศ. 1993 (31 ปี) Havering, London, England
ประวัติมวยปล้ำอาชีพ
ชื่อบนสังเวียน: Dark Britannico Neo Britannico Will Ospreay
ส่วนสูง: 1.85 m (6 ft 1 in)
น้ำหนัก: 105 kg (231 lb)
มาจาก: Essex, England
ฝึกหัดโดย: London School of Lucha Libre
เปิดตัว: 1 April 2012
วิลเลียม ปีเตอร์ ชาลส์ ออสเปรย์ (William Peter Charles Ospreay; เกิด 7 พฤษภาคม ค.ศ. 1993) เป็นนักมวยปล้ำอาชีพชาวอังกฤษที่ปัจจุบันเซ็นสัญญากับ New Japan Pro-Wrestling (NJPW) ซึ่งเขาเป็นผู้นำของ United Empire Stable นอกจากนี้เขายังปล้ำให้กับ Revolution Pro Wrestling (RevPro) ที่เป็นพันธมิตรของ NJPW ในสหราชอาณาจักร ซึ่งเขาเป็นอดีตแชมป์ Undisputed British Heavyweight Champion ที่ครองยาวนานที่สุด
Ospreay เริ่มอาชีพของเขาในสหราชอาณาจักรในปี 2012 ในวงจรอิสระของสหราชอาณาจักร ในปี 2016 หลังจากได้รับการแนะนำจาก AJ Styles เขาเริ่มทำงานกับโปรโมชันของญี่ปุ่น New Japan Pro Wrestling ซึ่งเป็นส่วนหนึ่งของรุ่นจูเนียร์เฮฟวีเวต กลายเป็นแชมป์ IWGP รุ่นจูเนียร์เฮฟวี่เวต 3 สมัย และเป็นผู้ชนะ Best of the Super Jr. ประจำปี 2016 และ 2019 ในปี 2019 Ospreay ยังได้แชมป์ NEVER Openweight Championship ในปีเดียวกันนั้น Ospreay เข้าร่วม G1 Climax ซึ่งเป็นทัวร์นาเมนต์ที่ใหญ่ที่สุดของ NJPW ที่มีนักมวยปล้ำรุ่นเฮฟวีเวตเข้าร่วม ในปี 2020 เขาเปลี่ยนไปสู่รุ่นเฮฟวี่เวต ซึ่งเขาได้แชมป์ IWGP World Heavyweight Championship เขายังเป็นผู้ชนะของ New Japan Cup ปี 2021 ในปี 2022 Ospreay คว้าแชมป์ IWGP United States Heavyweight Championship
นอกจากนี้ Ospreay ยังขึ้นปล้ำในสหรัฐฯ เป็นระยะ โดยปรากฏตัวในสมาคมพันธมิตรของ NJPW อย่าง All Elite Wrestling (AEW) และ Ring of Honor (ROH) ซึ่งเขาเป็นอดีตแชมป์รายการโทรทัศน์ ROH World Television รวมถึงสมาคมอิสระอย่าง Pro Wrestling Guerrilla (PWG)
ชีวิตส่วนตัว

Ospreay เริ่มมีความสัมพันธ์กับ Bea Priestley นักมวยปล้ำชาวอังกฤษ-นิวซีแลนด์ในปี 2017 พวกเขาวางแผนที่จะย้ายไปญี่ปุ่นด้วยกันเนื่องจากอาชีพของพวกเขาอยู่ที่นั่น แต่ต้องแยกทางกันภายในปี 2021 บน AEW Dynamite ในปี 2024 Ospreay บอกว่าเขามีลูกแล้ว เขามีความสัมพันธ์กับอเล็กซ์ วินด์เซอร์
ในฐานะส่วนหนึ่งของขบวนการ Speaking Out ในปี 2020 Ospreay ถูกกล่าวหาว่าขึ้นบัญชีดำอดีตนักมวยปล้ำ Pollyanna หลังจากที่เธอกล่าวหาเพื่อนของเขาและหุ้นส่วนแท็กทีม Scott Wainwright สมาคมมวยปล้ำอาชีพอิสระ (IWL) ระบุว่ามีสถานที่ขอให้พวกเขาถอด Pollyanna ออกจากรายการตามคำขอของ Ospreay อย่างไรก็ตาม IWL ได้รับการเปิดเผยในภายหลังว่าสถานที่จัดงานได้ขอให้เธอถอดออกมากกว่าที่ Ospreay บุคคลที่ใช้บัญชี Twitter ของ IWL กล่าวในภายหลังว่าหลักฐานที่ควรจะเป็นจริงๆ แล้วเป็นความคิดเห็นของพวกเขาเกี่ยวกับ "สถานการณ์ที่ไม่ชัดเจน"
ออสเพรย์เป็นโรคดิสเล็กเซีย ได้รับการวินิจฉัยว่าเป็นโรคสมาธิสั้น และเชื่อว่าเขาเป็นออทิสติก
แหล่งข้อมูลอื่น

วิลล์ ออสเปรย์ ที่เฟซบุ๊ก
วิลล์ ออสเปรย์ ที่อินเทอร์เน็ตมูวีเดตาเบส
| ก่อนหน้า> ความสำเร็จ | ความสำเร็จ | วิลล์ ออสเปรย์> ความสำเร็จ | ความสำเร็จ | ถัดไป> ความสำเร็จ |
| --- | --- | --- | --- | --- |
| Kushida Hiromu Takahashi |  | Best of the Super Juniors winner   (2016 2019) |  | Kushida Hiromu Takahashi |
| Evil |  | New Japan Cup winner   (2021) |  | Zack Sabre Jr. |
| สมัยก่อนหน้า Kota Ibushi | 2nd IWGP World Heavyweight Champion April 4, 2021 – May 20, 2021 | VacantOspreay suffers neck injuryTitle next held byShingo Takagi |  |  |
ผมเป็นเจ้าของโรงพยาบาลจิตเวชพิศวง

ผมเป็นเจ้าของโรงพยาบาลจิตเวชพิศวง หรือ หน่วยเทพล่าอสูร เป็นนิยายเว็บฟานเฉียแนวแฟนตาซีที่เขียนโดย ซานจิ่วอินอวี้ ต่อมาได้มีการประกาศดัดแปลงเป็นซีรีส์อนิเมชั่นตอนยาวโดย Tomato Animation  ออกฉายครั้งแรก 31 กรกฎาคม 2567 และอัปเดตทุกวันพุธ เวลา 10.00 น. (เวลามาตรฐานจีน) ซึ่งTomato Animationเป็นผู้ถือลิขสิทธิ์ฉายแต่เพียงผู้เดียว
เรื่องย่อ

หลินชีเยี่ยในวัยเยาว์เป็นเพียงผู้ที่ชื่นชอบดาราศาสตร์ ในวันนั้นเขาแค่นอนดูดาวบนหลังคาบ้านเก่า ๆ แล้วพบกับเรื่องน่าพิศวง ที่เปี่ยมด้วยพลังอันศักดิ์สิทธิ์ โลกทั้งใบของเขาพลันมืดมัว
สิบปีต่อมา หลินชีเยี่ยในวัยสิบเจ็ดปีมัดผ้าพันตาแน่น ถึงแม้เขาจะปิดตาไว้ ทว่าเขากลับ เห็น ทุกอย่างรอบตัว นั่นอาจเป็นเพราะพลังอำนาจประหลาดที่มาจากห้วงฝัน ท่ามกลางหมอกควันอันขมุกขมัวในภวังค์ ปรากฏอาคารที่คล้ายกับโรงพยาบาลจิตเวชที่เขาเคยอาศัยอยู่ แต่ที่นี่นั้นมีสิ่งที่พิเศษซ่อนเอาไว้
ตัวละคร > ตัวละครหลัก

หลินชีเยี่ย
อันซิงอวี๋
เสินชิงจู่
ไป๋หลี่พั่งพั่ง
เฉาเยวี่ยน
สื่อตีพิมพ์ > อนิเมชั่น

นิยายเว็บเรื่องนี้ได้รับความนิยมสูงสุดแห่งปีบน Weibo ในปี 2565 ในช่วงที่มีการตีพิมพ์ โดยติดอันดับหนึ่งในรายการเรื่องรออ่าน Tomato เป็นเวลา 2 ปีติดต่อกัน โดยจำนวนผู้อ่านยังคงอยู่ที่ 2.5 เสมอ ล้าน+ ด้วยความคิดเห็น 1.339 ล้านความคิดเห็นและคะแนนสูงสุด 9.8 กลายเป็น Tomato Novels นวนิยายเรื่องนี้ในปี 2566 ได้เขียนเสร็จแล้ว และแอนิเมชัน Tomato Animation ได้สร้างขึ้นด้วยตนเองในปี 2567 ออกอากาศและเปิดตัวทันที
กฤตธีรา อินพรวิจิตร

| กฤตธีรา อินพรวิจิตร |
| --- | --- |
ชื่ออื่น: เข็ม ตีสิบ
เกิด: 7 มกราคม พ.ศ. 2513 (54 ปี) กฤตธีรา อินพรวิจิตร
อาชีพ: นักแสดง, พิธีกร, คอนเทนครีเอเตอร์
ปีที่แสดง: พ.ศ. 2546 - ปัจจุบัน
ThaiFilmDb
กฤตธีรา อินพรวิจิตร มีชื่อเสียงจากการเป็นพิธีกรร่วมในรายการตีสิบ จึงนิยมเรียกเธอว่า เข็ม ตีสิบ ก่อนหน้านี้ เข็ม กฤตธีรา อินพรวิจิตร ทำงานอยู่ในวงการโฆษณา เป็นฟรีแลนซ์ของโปรดักชั่นโฆษณาแห่งหนึ่ง เป็นพิธีกรรายการโทรทัศน์ ทำงานศิลปะ เขียนหนังสือ (เล่มหนึ่งที่วางตลาดแล้วคือ 'ฟุ้งซ่าน') ทางด้านผลงานภาพยนตร์ แสดงเรื่อง บอดี้ ศพ*19 (2550) และกุมภาพันธ์ (2546)
เข็ม กฤตธีรา ถือเป็นนักแสดงและพิธีกรที่มีรูปร่างสูงเข้าขั้นนางแบบอีกคนหนึ่ง คือ เธอมีส่วนสูง 172 เซนติเมตร
ผลงาน > พิธีกร

ตีสิบ
ป้าข้างบ้าน (ช่องยูทูบ : สนทนายามเช้า) ร่วมกับ นารากร ติยายน
ผลงาน > ภาพยนตร์

กุมภาพันธ์
มือปืน/โลก/พระ/จัน รับบทเป็น แพรวา เฉลิมหล้า (แพร) (รับเชิญ)
บอดี้ ศพ 19 รับบทเป็น แพทย์หญิงอุษา พัฒนพงษ์
ผลงาน > ละครโทรทัศน์

กรุงเทพ..มหานครซ้อนรัก (2559) ช่องวัน 31 รับบทเป็น ทารินา  (รับเชิญ)
ล่า (2560) ช่องวัน 31 รับบทเป็น หมอณัฐฐา
ขอเกิดใหม่ใกล้ ๆ เธอ (2563) ช่องวัน 31 รับบทเป็น ดร.นัทรี
แหล่งข้อมูลอื่น

เข็ม-กฤตธีรา อินพรวิจิตร : I am what I am-ฉันเป็นฉันเอง
ชีวประวัติ กฤตธีรา อินพรวิจิตร ที่ ฐานข้อมูลภาพยนตร์ไทย
หลวงปู่ทอง อายะนะ

| หลวงปู่ทอง อายะนะ (ทอง อายะณะ,อุทญาโณ) |
| --- | --- |

ชื่ออื่น: ทอง แซ่ลิ้ม
ส่วนบุคคล
เกิด: พ.ศ. 2363 (117 ปี)
มรณภาพ: พ.ศ. 2480
ตำแหน่งชั้นสูง
ที่อยู่: วัดราชโยธา กรุงเทพมหานคร
อุปสมบท: พ.ศ. 2384
พรรษา: 96
ตำแหน่ง: เจ้าอาวาสวัดราชโยธา
หลวงปู่ทอง อายะนะ (อุทยญาโณ) (พ.ศ. 2363 - พ.ศ. 2480) เป็นพระคณาจารย์ยุคเก่าที่มีอายุยืนยาวถึง 117ปี  ท่านเป็นพระที่มีวัตรปฏิบัติอันงดงาม เชี่ยวชาญด้านพุทธาคมอย่างลึกซึ้ง เป็นผู้ถ่ายทอดวิชาให้กับ หลวงปู่เผือก วัดกิ่งแก้ว ส่วนลูกศิษย์ฆราวาสที่เคารพเลื่อมใสท่านมากก็คือ พระยาพหลพลพยุหเสนา (พจน์ พหลโยธิน) นายกรัฐมนตรีคนที่ 2 ของประเทศไทย ด้านวัตถุมงคลของท่านมีทั้งพระเครื่องเนื้อพิมพ์สมเด็จ ลูกอม ชานหมาก เสื้อยันต์ แต่ที่ได้รับความนิยมสูงสุดก็คือ เหรียญรุ่นแรก
ประวัติ

หลวงปู่ทอง  อายานะ เกิดเมื่อปี พ.ศ. 2363 ตรงกับปลายสมัยรัชกาลที่ 2 เป็นบุตรของนายฮวด แซ่ลิ้ม ชาวจีนฮกเกี้ยน มารดาเป็นชาวมอญ  ต่อมาท่านได้อุปสมบทเมื่อปี พ.ศ. 2384 ได้อุปสมบท ณ วัดบางเงินพรม ตลิ่งชัน โดยมีท่านเจ้าคุณวินัยกิจจารีเถระ (ภู่) อดีตเจ้าอาวาสองค์ที่ 2 ของ วัดบางเงินพรม เป็นพระอุปัชฌาย์ ได้รับฉายาตามภาษามคธว่า อายะนะ หลังจากอุปสมบทมา ได้พำนักจำพรรษา ณ วัดแห่งนั้นเพื่อศึกษาพระธรรมวินัย และคอยอุปัฏฐากพระอุปัชฌาย์ของท่านภายหลังได้ธุดงค์วัตรเพื่อแสวงหาโมกขธรรม เมื่อพระราชโยธาก่อสร้างวัดราชโยธาเสร็จเรียบร้อยแล้ว ได้นิมนต์ท่านให้มาเป็นเจ้าอาวาส ท่านจึงเป็นเจ้าอาวาสองค์แรกของ วัดราชโยธา หลวงปู่ทอง อายะนะ ท่านเป็นศิษย์น้องของ สมเด็จโต วัดระฆัง และเป็นลูกศิษย์ของ หลวงปู่แสง วัดมณีชลขันธ์ และมีคนไปศึกษากับท่าน เช่น
หลวงพ่อคง ธมฺมโชโต
พระครูวิสุทธิวงศาจารย์ญาณมุนี (แช่ม)
พระภาวนาโกศลเถร (เอี่ยม สุวณฺณสโร) วัดหนังราชวรวิหาร
พระครูกรุณาวิหารี (เผือก ปญฺญาธโร) วัดกิ่งแก้ว จังหวัดสมุทรปราการ
พระครูธรรมสมาจารย์ (พัก ธมฺมทตฺโต) วัดบึงทองหลาง ลาดพร้าว 101 บางกะ กรุงเทพมหานคร
พระปลัดหุ่น สุวณฺณสโร วัดนวลจันทร์ (บางขวด) กรุงเทพมหานคร
หลวงพ่อเผือก (วัดลาดพร้าว) กรุงเทพมหานคร
พระครูพิชัยณรงค์ฤทธิ์ วัดสิตาราม (วัดคอกหมู) กรุงเทพมหานคร
หลวงปู่ทอง อายะนะ ท่านได้ปลุกเสกเหรียญ เพียงรุ่นเดียวคือ รุ่น ปี พ.ศ. 2480 สร้างโดยอาจารย์แก้ว คำวิบูลย์ ศิษย์ใกล้ชิดมี 2 เนื้อ คือ เนื้อเงิน เนื้อทองแดงรมดำ ชนิดที่ไม่รมดำเนื้อเหรียญออกไปทางสัมฤทธิ์ก็มีเป็นเหรียญรูปไข่หูในตัว ด้านหน้าเป็นรูปหลวงปู่ทองห่มจีวรหันข้างครึ่งองค์ ล้อมรอบด้วยเม็ดไข่ปลาและหนังสือไทย เขียนว่า ท่านอาจารย์ทอง วัดราชโยธา อายุ 117 ปี หลังเหรียญมีอักขระยันต์และตัวหนังสือไทยระบุว่า แก้ว คำวิบูลย์ ครั้งที่ 1เส้นขอบเหรียญแบบ 2 ชั้น  และภาพถ่ายมีเพียงภาพตอนที่ท่านจะลงจากกุฏิไปฉันเพล ท่านถึงแก่มรณภาพด้วยโรคชราในปี พ.ศ. 2480 ตรงกับสมัยรัชกาลที่ 8นับรวมอายุได้ 117 ปี 96 พรรษา เป็นพระอรหันต์ที่อยู่ได้นานที่สุดถึง 7 แผ่นดิน